विकलांगों ने बैठक कर समस्याओं पर की चर्चा प्रशासन से मांगा रोजगार
नारनौल | हरियाणाविकलांग उत्थान समिति की बैठक सोमवार को प्रधान मनमोहन सिंह की अध्यक्षता में हुई। बैठक में विकलांगों की विभिन्न समस्याओं पर विचार-विमर्श कर प्रशासन सरकार से उन्हें लागू करवाने का आग्रह किया गया। बैठक को संबोधित करते हुए प्रधान मनमोहन सिंह ने कहा कि विभिन्न विभागों में डीसी रेट पर विकलांग युवक-युवतियों की भर्ती कर उन्हें रोजगार दिया जाए। शत प्रतिशत विकलांगों को अपने गुजर-बसर के लिए 5000 रुपए मासिक सम्मान भत्ता दिया जाए। विकलांगों के बीपीएल कार्ड बना कर उन्हें सरकार की कल्याणकारी योजनाओं का लाभ दिया जाए। स्पेशल भर्ती कर शिक्षित विकलांग बेरोजगारों को पक्का रोजगार दिया जाए।
hin_Deva hin_Deva